910.400

Disposiziuns executivas tar l'associaziun grischuna per credits a l'agricultura * (DERtACA)

dals 22-05-2001 (versiun dals 01-07-2023)

sa basond sin l'art. 20 da l'ordinaziun chantunala d'agricultura dals 28 da mars 20001)

relaschadas da la regenza ils 22 da matg 2001

Post executiv

Art.  1 1 L'execuziun   da   l'agid   a   manaschis   e   dals   credits   d'investiziun   è   la   chaussa   da l'associaziun grischuna per credits a l'agricultura (numnada qua sutvart associaziun per credits).

1bis L'Associaziun per credits ha almain trais associadas u associads. * 2 Ils statuts da l'associaziun per credits ston vegnir approvads da la regenza.

3 Ils   princips   da   la   lescha   davart   las   finanzas2)  valan   confurm   al   senn   per l'associaziun per credits, sch'i n'existan betg disposiziuns spezialas.

Surveglianza

Art.  2 1 L'autoritad chantunala da surveglianza è il departament.

2 Il departament examinescha ed approvescha il rapport da gestiun ed il quint annual da   l'associaziun   per   credits   avant   che   quels   vegnan   preschentads   a   la   radunanza generala. Per questa examinaziun pon ins pretender l'agid da la controlla da finanzas.

3 Il departament è autorisà da prender invista da tut temp dals cudeschs da fatschenta e protocols da l'associaziun per credits e da relaschar las directivas per la gestiun en il rom da la lescha federala3), da l'ordinaziun davart l'agid a manaschis4)  sco er da l'ordinaziun davart las megliuraziuns structuralas5).

4 Sco organ da controlla da l'associaziun per credits po vegnir designada la controlla chantunala da finanzas.

1) DG 910.050 2) DG 710.100 3) CS 910.1 4) CS 914.11 5) CS 913.1 * tabellas da las modificaziuns a la fin dal relasch

1

910.400

5 Al   departament   ston   vegnir   consegnadas   las   decisiuns   davart   ils   credits d'investiziun e davart l'agid al manaschi.

Procedura

Art.  3 1 La procedura avant l'associaziun per credits sa drizza tenor ils statuts e tenor la lescha federala6), l'ordinaziun davart l'agid a manaschis7)  sco er l'ordinaziun davart las megliuraziuns structuralas8). L'associaziun per credits po prescriver expertisas.

Art.  4 Attribuziun da meds federals per credits d'investiziun 1 L'associaziun per credits drizza las dumondas per pajaments da meds federals per conceder  credits  d'investiziun  ad  uras  per  in  onn  chalendar  a  l'uffizi  federal  per l'agricultura e quai en il senn da l'ordinaziun dal cussegl federal9).

Credits d'investiziun dal chantun

Art.  5 1 Ils   meds   chantunals   per   permetter   credits   d'investiziun   chantunals   ston   vegnir concedids per regla tenor las directivas da la lescha federala10)  e da l'ordinaziun davart   las   megliuraziuns   structuralas11).   Excepziuns   èn   be   permessas,   sche   las relaziuns spezialas en l'agricultura dal chantun Grischun pretendan quai.

2 Ils credits d'investiziun chantunals ston vegnir administrads separadamain. Il debit vers il chantun s'augmenta per las bunificaziuns dal tschains annualas.

3 Las quotas d'amortisaziun entradas d'emprests da daners sco er da la rendita dal tschains dals meds betg emprestads pon puspè vegnir impundidas per conceder novs credits.

Attribuziun da meds per l'agid al manaschi

Art.  6 1 Tar   l'agid   al   manaschi   sto   il   chantun   sa   participar   a   la   procuraziun   dals   meds finanzials. Sch'ils meds da l'associaziun per credits che stattan a disposiziun per l'agid   al   manaschi   na   tanschan   betg   per   retrair   ils   meds   federals   necessaris,   sto vegnir inoltrada al departament ad uras ina dumonda per metter a disposiziun la part chantunala dals meds.

Custs d'administraziun

Art.  7 1 L'associaziun per credits metta a quint al chantun ils custs per l'administraziun chaschunada dals credits d'investiziun.

6) CS 910.1 7) CS 914.11 8) CS 913.1 9) CS 914.11 10) CS 910.1 11) CS 913.1

2

910.400

2 Ils   custs   d'administraziun   per   l'agid   al   manaschi   vegnan   pajads   en   la   sequenta successiun:

1.

2.

3.

rendita dals tschains dals meds per l'agid al manaschi;

rendita dals tschains or dal fond da reserva per retrair novs meds federals;

il fond da reserva per retrair novs meds federals.

Perditas

Art.  8 1 L'associaziun per credits orientescha il departament e la controlla da finanzas ad uras davart perditas che smanatschan directamain.

2 Perditas che ston vegnir purtadas dal chantun en il senn da la lescha federala 12), metta l'associaziun per credits a quint da cas a cas.

Expertas ed experts *

Art.  9 1 La suprastanza nominescha las expertas ed ils experts per examinar e per giuditgar las dumondas d'agid al manaschi agricul e las dumondas da credits d'investiziun en il senn da l'ordinaziun dal Cussegl federal13). Ella communitgescha sia nominaziun al departament. *

Art.  10 1 Questas disposiziuns executivas entran en vigur cun la publicaziun14).

12) CS 910.1 13) CS 914.11 14) 31 da matg 2001

3

910.400

Tabella da las modificaziuns - tenor conclus

Conclus 22-05-2001 30-05-2023 30-05-2023 30-05-2023 30-05-2023

Entrada en vigur 31-05-2001 01-07-2023 01-07-2023 01-07-2023 01-07-2023

Element relasch titel dal relasch Art. 1 al. 1bis Art. 9 Art. 9 al. 1

Modificaziun emprima versiun midada integraziun midada dal titel midada

Publicaziun en la CUL - 2023-018 2023-018 2023-018 2023-018

4

910.400

Tabella da las modificaziuns - tenor element

Element relasch titel dal relasch Art. 1 al. 1bis Art. 9 Art. 9 al. 1

Conclus 22-05-2001 30-05-2023 30-05-2023 30-05-2023 30-05-2023

Entrada en vigur 31-05-2001 01-07-2023 01-07-2023 01-07-2023 01-07-2023

Modificaziun emprima versiun midada integraziun midada dal titel midada

Publicaziun en la CUL - 2023-018 2023-018 2023-018 2023-018

5